# I ПОЗИВ ЗА ПОДНОШЕЊЕ ПОНУДЕ

## 1. Наручилац

Општина Бечеј позива све заинтересоване понуђаче да припреме и поднесу понуде у складу са законом, конкурсном документацијом и позивом.

## 2. Предмет јавне набавке

Предмет јавне набавке - **услуге израде техничке документације, а ради добијања дозволе за геотермалну бушотину** **Бч-3/Х у Бечеју и то:**

- Студија утицаја експлоатације геотермалних вода захваћена бунаром Бч-3/Х на живону средину;

- Студија изводљивости експлоатације геотермалних вода из бунара Бч-3/Х са

- Идејним решењем начина експлоатације геотермалних вода из бунара Бч-3/Х;

- Главни рударски пројекат изградње система за коришћење геотермалних вода из бунара Бч-3/Х.

**Опис предмета**: Општина Бечеј у оквиру својих развојних планова планира коришћење расположивог геотермалног ресурса за вишенаменске потребе на локалитету градске урбане зоне – будуће нове Бање Бечеј из бунара Бч-3/Х завршеног 2011. године. Добијени су позитивни резултати и то капацитет геотермалног ресурса је 20 л/с са температуром истог од 66оC.

Израдом услуга предмета јавне набавке и његовом верификацијом пред службама покрајинског секретаријата неопходно је остварити **Решење о експлоатацији ГТЕ вода из бунара Бч-3/Х** као основ за даље вишенаменско коришћење геотермалног ресурса (топлификација, спортско-рекреативне и балнеотерапијске сврхе и др.) као и **Решење о одобрењу за извођење рударских радова**.

Такође, потребно је и остварити на израђени Главни пројекат изведеног објекта и **Решење о** **Водној Сагласности** уз Студију изводљивости са Идејним решењем, Студијом утицаја на животну средину и Главним рударским пројектом за потребе остваривања **Решење - Одобрења за извођење рударских радова** и **Решења о експлоатационом праву**.

Шифра из општег речника набавке22456000

**3. Подаци о наручиоцу и врста поступка јавне набавке**

Општина Бечеј, ул. Трг ослобођења бр.2, Бечеј (у даљем тексту Наручилац), спроводи јавну набавку - **услуге израде техничке документације, а ради добијања дозволе за геотермалну бушотину** **Бч-3/Х у Бечеју.** Предметна јавна набавка је набавка мале вредности и спроводи се у складу са Законом о јавним набавкама („Сл гласник РС“ број 124/2012) .

Интернет адреса наручиоца: www.becej.rs

## 4. Рок и начин подношења понуде

Понуда се сматра благовременом уколико је примљена од стране наручиоца до 03.07.2015. до 10:00 часова на адресу: Општинска управа општине Бечеј, ул. Трг ослобођења бр.2, 21220 Бечеј.

Наручилац ће, по пријему одређене понуде, назначити датум и сат њеног пријема и понуђачу ће, на његов захтев, издати потврду о пријему. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче нити да мења своју понуду.

Понуда се подноси непосредно (лично) или путем поште, на поменуту адресу наручиоца, с тим да ће понуђач на коверти назначити следеће:

**„Понуда за јавну набавку** **услуге израде техничке документације, а ради добијања дозволе за геотермалну бушотину** **Бч-3/Х у Бечеју ” ЈНМВ бр. 17/15 - НЕ ОТВАРАТИ“**

Понуђач подноси понуду у затвореној коверти овереној печатом и на полеђини коверте наводи свој тачан назив и адресу, телефон и факс понуђача, као и име и презиме овлашћеног лица за контакт. Било би пожељно да понуда буде повезана траком у целину и запечаћена, тако да се не могу накнадно убацивати, одстрањивати или замењивати појединачни листови*.*

Понуђач може да поднесе само једну понуду.

Наручилац је дужан да одбије све понуде које су поднете супротно забрани, чланом 87. став 4. Законом о јавним набавкама.

## 5. Време и место отварања понуда

Јавно отварање понуда одржаће се 03.07.2015. у 10:30 часова, на адреси наручиоца. Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

## 6. Критеријум за оцењивање понуда

Критеријум за оцењивање понуда је најнижа понуђена цена. У случају да у набавци учествују паушални обвезници критеријум ће бити крајња најнижа понуђана цена, односно цена са ПДВ-ом. У случају да два или више понуђача понуде исту цену извршиће се избор понуђача који понуди краћи рок израде студије квалитета.

## 7. Рок у којем ће наручилац донети одлуку о избору најповољније понуде

Одлуку о додели уговора, која ће бити образложена, наручилац ће донети у року од 7 дана од дана јавног отварања понуда, и биће достављена свим понуђачима у року од 3 дана од дана њеног доношења.

**8. Лице за контакт:** У периоду одређеном за припрему и достављање понуда, за све додатне информације заинтересовани се могу обратити Жељку Плавшић на e-mail zeljko.plavsic@becej.rs